Poésies de Marie de France (Roquefort)/Fable XLVII
# Poésies de Marie de France (Roquefort)/Fable XLVII

### FABLE XLVII.

D’un Vilein cunte ki entra En un mustier, è si ora ; Un suen Cheval aveit mult chier Si l’atacha fors dou mustier. A Diex requist qu’il li aidast Q’un autel Chevax li dunast ; Tant cum il fist cele orisun Sun Cheval anblèrent Lairun ; Qant fu hors dou monstier issu Ke vit ses buns Chevax perdu10

Au mostier va hastiwement, E pria Dex dévotement, Que nul autre riens ne requiert N’autre Cheval boins ne li ert Mais face li r’aveir le suen Car jameis n’avera si buen.

Pur ce ne deit nus Hum proier De plus aveir qu’il n’a mestier ; Ce gart que Diex li a prestei, Se li soufise en loiautei.20

* ↑ Le Grand d’Aussy, Fabliaux in-8ᵒ tom. IV, p. 230.
* ↑ Un villain étant entré dans une église pour faire sa prière, avoit attaché son cheval à la porte.
* ↑ Il prioit le Seigneur de lui donner un cheval pareil ; pendant qu’il disoit son oraison, des voleurs lui enlevèrent sa monture.
* ↑ Si ot son bon cheval perdu Airière vint isnelement Si pria Deus hastiement Qu’autre cheval ne requèroit N’autre don sien mar li donroit.
* ↑ Avant de ce qu’il n’a mestier.
